Skovsen med ny sejr i High Roller - 'Popper13' casher også fint - Acemag
Skovsen med ny sejr i High Roller - 'Popper13' casher også fint
Acemag	 27. Juni 2019
I tirsdags tog Jonathan 'x_zola25' Skovsen tre finaleborde, vandt de to og blev runner up i den tredje, ialt gevinster for omkring 400.000 kroner.
I går onsdag var Jonathan på onlinefilten igen - og ja, selvfølgelig vandt han da en High Roller-turnering. Ud af de 56 deltagere i den 1.050 dollars dyre Wednesday HR, endte Skovsen heads up mod en spiller fra Uruguay, hvor han gjorde arbejdet færdigt og cashede førstepræmien på $19.686. Derudover tog Jonathan en 2. plads i High Roller club $530 Daily 500 og cashede her $6.739.
I UFC KO Poker Series 31: $109 spillede 1.813 med og havde tilsammen 682 re-entries, og den samlede præmiesum blev dermed banket fra de $100.000 garanteret op i fine $249.500. To danskere ramte finalebordet, men desævrre manglede det sidste skrub i at Dannebrog gik til tops. 'Folkminator1' blev 5'er til $4.739 plus 1.154. Endnu bedre gik det 'Popper13', der spillede sig til heads, men måtte se sig slået af modstanderen fra Brasilien. Som runner up fik 'Popper13' $13.085 plus $2.605 i Bounty.